༄༅། །བློ་གྲོས་བཟང་པོའི་དྲིས་ལན་བཞུགས་སོ། །
༄༅། །ཨོཾ་སྭ་སྟི་སིནྡྷུ་རསྟུ། འཇམ་པའི་དབྱངས་ལ་ཕྱག་བྱས་ནས། །སྔགས་འཛིན་ཆེན་
པོའི་རྒྱུད་འཁྲུངས་པའི། །དཔལ་ལྡན་བློ་གྲོས་བཟང་པོ་ཡིས། །ཇི་ལྟར་དྲིས་པའི་ལན་བརྗོད་བྱ། །
འདི་ལ་གཉིས་ཏེ། དྲི་བ་དང་། ལན་ནོ། །དང་པོ་ནི། ཇི་སྐད་དུ། སྐབས་ཀྱི་ཞུ་བ། ཐ་མལ་
གྱི་ལུས་འདི་མ་ལགས་པའི་ཆོས་ཉིད་ཀྱི་ལུས་ལ་ཕྱི་ནང་གི་རྟེན་འབྲེལ་སྒྲིག་པའི་ཚུལ། རྗེ་ཉིད་ཀྱི་
ཐུགས་བཞེད་གསལ་བར་བཀོད་པ་ཅིག་ཐུགས་རྗེས་འཛིན་པར་ཞུ་ཁྱད་པར་གསང་འདུས་པའི་
རྣལ་འབྱོར་པ་ལམ་ལ་སྦྱངས་པ་ཅིག་འཆི་བའི་དུས། སྣང་མཆེད་ཐོབ་གསུམ་གྱི་རིམ་པས་འོད་
གསལ་མངོན་དུ་བྱས་ནས། སླར་ཡང་ལུགས་འབྱུང་གི་སྣང་བ་ཡེ་ཤེས་ཀྱི་རླུང་སེམས་ཀྱིས་དབང་
བྱས་ཏེ། བར་དོ་ལོངས་སྐུར་བསླང་ནས། དེ་ཉིད་སེམས་ཅན་གྱི་དོན་ལ་སྐྱེ་བ་སྤྲུལ་པའི་སྐུར་
ལྡང་བ་སོགས་ལ་ལུགས་མང་བར་མཆིས་ན། འདི་ལ་ཡང་ཉིད་ཀྱི་ཐུགས་བཞེད་ཇི་ལྟ་བར་བཀོད་
པ་ཅིག་ཐུགས་ལ་འདོགས་པར་ཞུ། འདི་རྣམས་ཀྱི་ཞུ་བ་རང་གཞན་ལ་ཕན་པའི་ཕྱིར་ལགས།
ཞེས་འབྱུང་ངོ་། །ལན་ལ། གཉིས་ཏེ། དྲི་བ་དང་པོའི་དང་། གཉིས་པའི་ལན་ནོ། །དང་པོ་ལ།
གཉིས་ཏེ། དངོས་ལན་མདོར་བསྡུས་པ་དང་། འཕྲོས་དོན་རྒྱས་པར་བཤད་པའོ། །དང་པོ་ལ།
ཕྱི་ནང་ཞེས་པ་ནི། གནས་སྐབས་གཉིས་ཏེ། མ་དག་པ་རྣམ་ཤེས་ལ་སྣང་བ་དང་། དག་པ་ཡེ་
ཤེས་ལ་འཆར་ཚུལ་ལོ། །དང་པོ་ལ་རྣམ་ཤེས་ཞེས་པ་ནི་མ་རིག་པའི་བག་ཆགས་ལས་གཟུང་
འཛིན་དུ་འཁྲུལ་བའི་ཤེས་པ་སྟེ། དེ་ལ་སྣང་ཚུལ་ནི། ཕྱི་སྣོད་ཀྱི་འཇིག་རྟེན་བཀོད་པའི་ཁྱད་
པར་མི་འདྲ་བ་མང་པོ་དང་། ནང་བཅུད་ཀྱི་སེམས་ཅན་ཁམས་དང་འགྲོ་བའི་ཁྱད་པར་སྣ་ཚོགས་
པ་དག་གོ །གཉིས་པ་ཡེ་ཤེས་ནི། མ་རིག་པའི་འཁྲུལ་པས་རྣམ་པར་མ་བསླད་པའི་ཤེས་པ་ཞིག་
གི་མིང་ཡིན་ལ། དེ་ལ་གཞི་ལམ་འབྲས་བུའི་དབྱེ་བས་གསུམ་ཡོད་ཀྱང་། མངོན་དུ་གྱུར་པ་ནི་
མཐོང་བའི་ལམ་མཆོག་གི་གནས་སྐབས་ནས་ཡིན་ལ། དེ་ལ་ཕྱི་ནང་གི་འཆར་ཚུལ་ནི། ཕྱི་སྣོད་
-。;",",,",",
1

ལྔ་རིག་དབེ་ཚོགས་ལས།
༼འ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཀྱི་འཇིག་རྟེན་དག་པའི་ཞིང་བདེ་བ་ཅན་ལྟ་བུ་དང་། ནང་བཅུད་ཀྱི་སེམས་ཅན་ཡེ་ཤེས་ཀྱི་ངོ་བོར་
འཆར་བ་ཡིན་གྱི། ངར་འཛིན་ལྷན་སྐྱེས་ལ་སྣང་བའི་རྣམ་པ་ཅན་དུ་འཆར་བ་ནི་མ་ཡིན་ནོ། །
འདི་ལ་ནི། དོན་དམ་པའི་སེམས་ཅན་དང་། རིག་པའི་སྐྱེས་བུ་ཞེས་པའི་མིང་གིས་ཀྱང་བཏགས་
སོ། །དེ་ལས་ཀྱང་ཁྱད་པར་དུ། བསྐྱེད་རིམ་གྱི་རྣལ་འབྱོར་གསལ་བ་རབ་ཀྱི་མཐར་ཕྱིན་པའི་ཡེ་
ཤེས་ལ་ནི། ཕྱི་གཞལ་ཡས་ཁང་གི་མཚན་ཉིད་ཡོངས་སུ་རྫོགས་པ་དང་། ནང་ལྷག་པའི་ལྷའི་
རྣམ་རོལ་སྣ་ཚོགས་སུ་འཆར་བའོ། །ཕྱི་ནང་ཞེས་པ་མདོར་བསྡུས་ན་དེ་ཙམ་དུ་གོ་ལ། རྟེན་
འབྲེལ་སྒྲིག་པའི་ཚུལ་ཞེས་པ་ནི། སྣང་བ་དེ་དང་དེར་འཆར་བའི་རྒྱུ་ནུས་པ་མཐུ་ཅན་དུ་བྱས་པ་
ལ་འཆད་དགོས་ཏེ། ནུས་པ་ཙམ་གྱིས་ནི་འཁོར་བ་ཐོག་མེད་ནས་སེམས་ཅན་ལ་ཁྱབ་པས་སོ། །
དེའི་ཚེ་ནུས་པ་ས་བོན་དང་འདྲ་བ་དེ་གང་དུ་འཇོག་པའི་གཞི་ཞིང་ས་གཤིན་པ་དང་འདྲ་བ་གང་དུ།
འཇོག་བྱེད་ཀྱི་ཐབས་སྐྱེས་བུའི་རྩོལ་བ་དང་འདྲ་བ་གང་གིས། འཇོག་པའི་ཚུལ་སོ་ནམ་གྱི་བྱ་
ཐབས་ལས་སུ་རུང་བ་ལྟ་བུ་ཅིག་དགོས་པ་ལས་དང་པོ་ས་བོན་ལྟ་བུའི་ནུས་པ་དེ་ལ། གཉིས་ཏེ།
འཁོར་བའི་དང་། མྱ་ངན་ལས་འདས་པའི་བག་ཆགས་སོ། །དེ་གཉིས་ཀ་ཡང་གང་དུ་འདེབས་
པའི་གཞི་ནི་ཐེག་པ་ཆེན་པོ་པ་དག་ལ་གྲགས་པའི་ཀུན་གཞི་ཞེས་བྱ་བ་དེ་ཉིད་ཡིན་ལ། དེ་ལའང་
རྣམ་ཤེས་དང་ཡེ་ཤེས་ཀྱི་ཆ་གཉིས་ལས། དང་པོ་ནི་འཁོར་བའི་བག་ཆགས་འཇོག་པའི་གཞི་དང་།
ཕྱི་མ་ནི་མྱ་ངན་འདས་པའི་བག་ཆགས་འཇོག་པའི་གཞི་ཡིན་ཞིང་། འདི་ཉིད་ལ་རང་བཞིན་དུ་
གནས་པའི་རིགས་དང་། ཁམས་བདེ་བར་གཤེགས་པའི་སྙིང་པོ་དང་། རྒྱུའི་རྒྱུད་ཅེས་བཤད་དོ། །
དོན་དེ་ལ་དགོངས་ནས། འཁོར་ལོ་ཕྱི་མའི་མདོར། ཐོག་མ་མེད་པའི་དུས་ཀྱི་དབྱིངས། །ཆོས་
རྣམས་ཀུན་གྱི་གནས་ཡིན་ཏེ། དེ་ཡོད་པས་ན་འགྲོ་ཀུན་དང་། །མྱ་ངན་འདས་པའང་འཐོབ་པར་
འགྱུར། །ཞེས་དང༌། རྣལ་འབྱོར་དབང་ཕྱུག་གིས། ཀུན་གཞི་རྒྱུ་རྒྱུད་ལ་འཁོར་འདས་ཚང་བས་
རྩ་རྒྱུད། ཅེས་གསུངས་སོ། །དེ་ལ་འཁོར་བའི་བག་ཆགས་འཇོག་པའི་གཞི་ནི་ཆོས་ཉིད་མ་ཡིན་
ཏེ། སེམས་ཀྱི་ཆོས་ཉིད་ནི་རང་བཞིན་གྱིས་རྣམ་པར་དག་པ་དང་། འཁོར་བའི་བག་ཆགས་ནི་
གློ་བུར་བ་ཡིན་པས་གཉིས་པོའི་ནུས་པ་དབྱེར་མེད་དུ་འདྲེས་པ་མི་སྲིད་པའི་དོན་གྱིས་སོ། །ཅིག་
ཤོས་ཀྱི་བག་ཆགས་ནི་ཆོས་ཉིད་ལ་འཇོག་པ་ཡིན་ཏེ། རྣམ་བྱང་གི་ཆོས་རྣམས་དེར་བཞག་པ་ན་
2

བློ་གྲོས་བཟང་པོའི་དྲིན་ལན་སོགས་དྲིས་ལན་འགའ།
གཉིས་པོ་དབྱེར་མེད་དུ་འགྱུར་བའི་དོན་གྱིས་སོ། །དེ་ལ་དགོངས་ནས། རིགས་པ་མཁྱེན་པས།
དེ་གོམས་པ་ལས་བདག་འགྱུར་བས། །ཞེས་དང་། བློ་ནི་དེ་ཕྱོགས་འཛིན་ཕྱིར་རོ། །ཞེས་དང༌།
ཀྱེེའི་རྡོ་རྗེ་ལས། སྤྲོས་པ་མེད་པའི་རང་བཞིན་ལས། །སྔགས་དང་ལྷ་ནི་ཡང་དག་གནས།
ཞེས་གསུངས་སོ། །དེ་ལྟར་སྐུ་དང་ཡེ་ཤེས་ཀྱི་བག་ཆགས་གང་དུ་འཇོག་པའི་གཞི་ནི་སེམས་ཀྱི་
ཆོས་ཉིད་ཡིན་ལ། དེ་ཡང་དབུ་མ་ངོ་བོ་ཉིད་མེད་པར་སྨྲ་བ་དག་གིས་བཞེད་པ་ལྟར། སྤྲོས་པའི་
ཚོགས་བཀག་ཙམ་གྱི་མེད་པར་དགག་པ་ལ་བྱ་བ་ནི་མ་ཡིན་གྱི། མྱོང་བ་གསལ་རིག་གི་ཆ་ལ་
འཆད་དགོས་པ་ཡིན་ཏེ། བཀའ་འཁོར་ལོ་ཐ་མའི་མདོ་དང་། སྔགས་ཀྱི་ཐེག་པར་རྣམ་པ་ཐམས་
ཅད་མཁྱེན་པ་ཉིད་ཀྱི་མཆོག་དང་ལྡན་པའི་སྟོང་པ་ཉིད་ཅེས་བྱ་བ་དེ་ལ་འཆད་པས་སོ། །དེ་ཉིད་
ལ་ཆོས་ཀྱི་དབྱིངས་ཀྱི་ཡེ་ཤེས་ཤེས་ཀྱང་བྱ་ཞིང་། རྟེན་དང་བརྟེན་པར་བཅས་པའི་དཀྱིལ་འཁོར་
པ་ཐམས་ཅད་ཉེར་ལེན་གྱི་རྒྱུ་གང་ལས་སྒྲུབ་པའི་སྒྲུབ་གཞི་ཡང་དེ་ཉིད་ཡིན་ཏེ། དེ་ཐམས་ཅད་
ཐོག་མར། སྭ་བྷ་ཝ་ལྟ་བུའི་སྔགས་དོན་བསམས་ཏེ། སྟོང་པ་ཁོ་ནའི་ངང་ལས་བསྒྲུབས་པ་ཡིན་
གྱི། སླར་གཟུང་འཛིན་གྱི་སྣང་བ་ཡིད་ལ་བྱས་ནས་སྒྲུབ་པ་མ་ཡིན་པའི་ཕྱིར་རོ། །གསུམ་པ་
བག་ཆགས་དེ་གང་གིས་འཇོག་པ་ནི། མཚན་ཉིད་ཐེག་པར་སྤྱིར་གསུང་རབ་ཐོས་པའི་རྐྱེན་གྱིས་
ཡིན་ལ། སྔགས་སུ་ནི་ཁྱད་པར་དབང་གི་རིམ་པ་ལས་སོ། །ཇི་ལྟར་འཇོག་པ་ནི། སྤྱིར་བསམ་
བྱུང་དང་སྒོམ་བྱུང་གི་རིམ་པ་ལས་ཡིན་ལ། ཁྱད་པར་བ་ལམ་རིམ་པ་གཉིས་ཀྱི་ཡེ་ཤེས་རྒྱུད་ལ་
སྐྱེད་པའི་ཚུལ་གྱིས་སོ། །དེ་དུས་ཀྱི་རྒྱུད་དེ་ཡང་གཞི་དུས་ཀྱི་ཆོས་དབྱིངས་ཡེ་ཤེས་ཉིད་ལ་འཆད་
དགོས་པ་ཡིན་ཏེ། རྒྱུའི་རྒྱུད་ལ་འཆད་དགོས་པའི་ཕྱིར། དེ་ཡང་འདི་ལྟར། མང་པོ་པ་དག་གི་
བསམ་པ་ལ། ཐོག་མར་བུམ་པའི་དབང་བསྐུར་བ་ལྟ་བུའི་ཚེ། ཐ་མལ་པའི་ལུས་འདི་ཉིད་གང་
དུ་བསྐུར་བའི་གཞི་དང་བུམ་པའི་ཆུ་ལ་སོགས་པ་ཀུན་ལ་ཐུན་མོང་དུ་སྣང་བ་དེ་དག །གང་གིས་
བསྐུར་བའི་རྫས་སོ་སྙམ་དུ་སེམས་པར་བྱེད་དོ། །འཇུག་པའི་ཚེ་དེ་ལྟར་ཞེན་པས་འཇུག་ཀྱང་།
འཆད་པའི་ཚེ་ཡང་དེ་ལྟར་བཤད་ན་མི་མཁས་པ་ཡིན་ཏེ། རིག་པའི་དབང་ལྔ་བསྐུར་བའི་ཚེ།
སློབ་མའི་ཕུང་པོ་ལྔ་དང་དབང་རྫས་གཉིས་ཀ་མི་དམིགས་ཤིང་། སྟོང་པར་སྦྱངས་པའི་ངང་ལས།
རང་རང་གི་ས་བོན་དང་ཕྱག་མཚན་ལས་རྒྱལ་བ་རིགས་ལྔར་བསྒྲུབས་ཏེ། དབང་རྫས་ཀྱི་ལྷ་རང་
3

ལྟ་རིག་དཔེ་ཚོགས་ལས།
༼འ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཉིད་ལ་ཐ་མི་དད་དུ་ཐིམ་པར་བྱས་པ་དེ་དབང་བསྐུར་བའི་དོན་དུ་གསུངས་པས་སོ། །འདི་ཡང་
དཔེར་ན། རང་ཉིད་ཀྱི་མ་དག་པའི་རྣམ་ཤེས་དང༌། བུམ་པའི་ཆུ་གཟུང་འཛིན་གྱི་སྣང་བས་
བསྡུས་པ་དེ་སྟོང་པར་སྦྱངས་ནས། དེའི་ཤུལ་དུ་ས་བོན་ཧཱུཾ་ལྟ་བུ་ལས་ལྷར་བསྐྱེད་པ་དེའི་ཚེ།
གཟུང་འཛིན་གཉིས་སུ་མེད་པའི་ཡེ་ཤེས་ཉིད་ལ་ས་བོན་ཞེས་ཟེར་བ་ཡིན་ཞིང་། དེ་ཉིད་རྣམ་
ཤེས་ཕུང་པོའི་ངོ་བོ་ཡང་ཡིན་ཏེ། ཇི་སྐད་དུ། ཏོག་ཙེ་པས། མིག་གི་རྣམ་ཤེས་རྟོགས་པ་ཡི། །
གཉིས་མེད་ཡེ་ཤེས་ངོ་མཚར་ཆེ། །ཞེས་གསུངས་པ་དེ་རྣམ་པར་ཤེས་པའི་ཚོགས་བརྒྱད་ཀ་ལ་
སྦྱོར་རྒྱུ་ཡིན་པས་སོ། །སྐབས་དེར་དབང་དོན་འཆད་པ་ན། མི་སྐྱོད་པའི་སྒོ་ནས་ཆུའི་དབང་
བསྐུར་བ་ཐོབ། ཞེས་པ། མ་དག་པའི་ཆུས་བླུགས་པ་ལ་བྱ་བ་མ་ཡིན་གྱི། དག་པ་ཡེ་ཤེས་ཀྱི་
ཆུ་ཞེས་ཀྱང་བྱ། ཆོས་ཉིད་ཀྱི་ཆུ་ཞེས་ཀྱང་བྱ་བ་དེས། སློབ་མའི་རྣམ་ཤེས་ཕུང་པོའི་ཆོས་ཉིད་
རྒྱལ་བ་མི་སྐྱོད་པའི་སྐུར་བསྐྱེད་པ་དེ་ལ།་གཏོར་བའམ་བླུགས་པ་ཞེས་བྱ་བའི་དོན་ནོ། །ཡང་ཉོན་
མོངས་པ་ཞེ་སྡང་དག །ཅེས་པ། ཞེ་སྡང་གི་ངོ་བོ་གཉིས་མེད་ཀྱི་ཡེ་ཤེས་དེ་ལ་ཟེར་བ་ནི་མ་ཡིན་
གྱི། དྲི་མའི་ཆ་བློ་བུར་བ་དེ་ལ་ཟེར་བ་ཡིན་ཏེ། དེའི་ངོ་བོ་མི་སྐྱོད་པར་ཡོད་པས་དག་བྱ་མ་ཡིན་
པའི་ཕྱིར། ཡང་རྣམ་པར་ཤེས་པའི་ཕུང་པོ་གནས་གྱུར། ཞེས་པ། དེའི་སྟེང་གི་གཟུང་འཛིན་གྱི་
ཆ་དག་ནས། ཡེ་ཤེས་ཀྱི་ཆ་མི་སྐྱོད་པའི་ངོ་བོར་གསལ་ཐེབ་པ་དེ་ལ་བྱ་བ་ཡིན་ཏེ། རྣམ་ཤེས་ཀྱི་
ཕུང་པོ་ཉིད་མི་སྐྱོད་པར་ཁས་བླངས་བས་ཆོག་ན་གནས་གྱུར་པ་ཞེས་བྱ་བས་དོན་མེད་པའི་ཕྱིར་
དང་། རྣམ་ཤེས་ཀྱི་ཕུང་པོ་རྣམ་པར་དག་པ་མི་སྐྱོད་པ་དང་ཆུ་རྣམ་པར་དག་པ་མཱ་མ་ཀིར་འཆད་
ཀྱིན་ཡོད་པ་ཡིན་གྱི། དེ་ཉིད་དེར་བཤད་ན་རྣམ་དག་གི་གོ་བ་མ་ཆགས་པར་སོང་
པར་སོང་བའི་ཕྱིར།
དེའི་གོ་བ་ཅི་ཞེ་ན། ཇི་སྐད་དུ། ངེས་པར་དངོས་པོ་ཐམས་ཅད་ཀྱི། དག་པ་དེ་བཞིན་ཉིད་དུ་
བརྗོད། །ཅེས་དང་། ཕ་རོལ་ཏུ་ཕྱིན་པ་བ་དག་ལ་རང་བཞིན་རྣམ་དག་ཅེས་ཡོངས་སུ་གྲགས་པ་
དེ་ཉིད་དོ། །དེ་བཞིན་ཉིད་ལྷར་སྐྱེད་པ་དེའི་ཚེ་ཡང་རྗེས་མཐུན་པ་རྟོག་པ་ལ་ལྷ་ཞལ་ཕྱག་གི་རྣམ་
པར་སྣང་བ་དང་། མཚན་ཉིད་པ་དག་པ་དེ་ཉིད་ལྷའི་ངོ་བོར་གསལ་ཟིན་པ་གཅིག་སྟེ་རིམ་པ་
གཉིས་འབྱུང་བ་ལས། དང་པོ་ལ་སྐྱེད་རིམ་གྱི་ལྷ་དང་། གཉིས་པ་ལ་རྫོགས་རིམ་གྱི་ལྷ་ཞེས་
བྱའོ། །དང་པོ་ལ་རྣམ་པ་ལྷ་ཡིན་པ་དང་། གཉིས་པ་ལ་ཆོས་ཉིད་ལྷ་ཡིན་པ་ཞེས་བྱ། དེ་ཡང་

བློ་གྲོས་བཟང་པོའི་དྲིན་ལན་སོགས་དྲིས་ལན་འགའ།
སྐྱེད་རིམ་གྱི་ལྷ་དེ་ཉིད་གོམས་པ་མཐར་ཕྱིན་པའི་ཚེ་རྫོགས་རིམ་གྱི་ལྷ་གསལ་བར་འཆར་བ་ཡིན་
ཏེ། ཇི་སྐད་དུ། གང་གང་ཤིན་ཏུ་གོམས་གྱུར་པ། །སྒོམ་པ་ཡོངས་སུ་རྫོགས་པ་ན། །དེ་གསལ་
མི་རྟོག་བློ་འབྲས་ཅན། །ཞེས་པ་ལྟར་རོ། །ཡང་མེ་ལོང་ལྟ་བུའི་ཡེ་ཤེས་མངོན་དུ་བྱས། ཞེས་པ།
ཡེ་ཤེས་ལྔ་ཆར་ལ་གཞི་ལམ་འབྲས་བུའི་དབྱེ་བས་གསུམ་ལས། གཞི་དུས་ཀྱི་དེ་ཉིད་སྒྲིབ་བྱེད་ཞེ་
སྡང་ངམ་རྣམ་ཤེས་ཕུང་པོའི་མ་དག་པའི་ཆ་དང་བྲལ་བར་གྱུར་པ་ན། ལམ་དུས་ཀྱི་ཡེ་ཤེས་དེ་
མངོན་དུ་བྱས་པ་ཞེས་བྱ་བའི་དོན་ནོ། །ཡང་མི་སྐྱོད་པའི་བག་ཆགས་རྒྱུད་ལ་བཞག །ཅེས་པ་
དབང་བསྐུར་བ་ལས་དེའི་ནུས་པ་མཐུ་ཅན་དུ་གྱུར་པ་ལ་བྱ་བ་ཡིན་ཏེ། བག་ཆགས་ཙམ་ནི་དབང་
བསྐུར་བ་ཙམ་ལ་མ་ལྟོས་པར་ཁམས་བདེ་བར་གཤེགས་པའི་སྙིང་པོ་དང་ལྡན་པ་མཐའ་དག་ལ་
ཁྱབ་པའི་ཕྱིར་རོ། །བག་ཆགས་དེ་དང་དེ་དག་གང་དུ་འཇོག་པའི་གཞི་ནི། ཆོས་ཉིད་ཀྱི་ཕུང་
ཁམས་སྐྱེ་མཆེད་ལ་ཡིན་ཏེ། ཐབས་རྒྱུད་ཀྱི་ནུས་པ་རྒྱུ་རྒྱུད་ཀྱི་སྟེང་དུ་དབྱེ་བ་མེད་པར་འདྲེས་པ་
ལས་འབྲས་བུའི་རྒྱུད་མངོན་དུ་འགྱུར་བ་ཡིན་གྱི། མ་དག་པའི་ཕུང་ཁམས་སྐྱེ་མཆེད་དག་ནུས་པ་
དེ་དབྱེར་མེད་དུ་འདྲེ་བ་མི་སྲིད་པའི་ཕྱིར། དོན་དེ་ལ་དགོངས་ནས། རྗེ་བཙུན་བྱམས་པས་ཆོས་
ཉིད་ཀྱི་ཕུང་སོགས་ལ་རྫོགས་པ་དང༌། ཆོས་ཅན་གྱི་ཕུང་སོགས་ལ་མ་རྫོགས་པ་ཞེས་བྱ་བའི་ཐ་
སྙད་མཛད་ཅིང་། གཉིས་པོའི་དོན་ཡང་། སྟོབས་སོགས་སངས་རྒྱས་ཀྱི་ཡོན་ཏན་རྣམས་ཀྱི་རྟེན་
དུ་རུང་བ་དང་མི་རུང་བ་ལ་བཤད་པ་ཡིན་ནོ། །འདིར་ལ་ལ་དག་གི་བསམ་པ་ལ། ཆོས་ཉིད་ཀྱི་
ལུས་ཤེས་པ་དེ། གསང་འདུས་པ་ཕྱི་མ་དག་ལ་གྲགས་པའི་གཉུག་མ་གཞི་ལུས་ཤེས་འཆད་པ་དེ་
ལ་འདྲ་ལེན་བྱས་པ་ཡིན་ནམ་བསམ་པ་དག་སྲིད་ཀྱང་། མ་ཡིན་ཏེ། དེ་ནི་ལུགས་དེར་ཡང་ཀུན་
རྫོབ་ཀྱི་བདེན་པ་ཉིད་དུ་འཆད་ལ། འདི་ནི་དོན་དམ་པའི་བདེན་པ་ཁོ་ནར་ཁས་ལེན་པའི་ཕྱིར།
དེ་བས་འདི་ནི། ཡུམ་གྱི་མདོ་དང་བཀའ་འཁོར་ལོ་ཐ་མའི་ཆོས་སྐད་ཀྱི་ལུས་དང་། རྗེ་བཙུན་
སྤྱིར་གཟུགས་ནས་རྣམ་
བྱམས་པའི་བསྟན་བཅོས་ཀྱི་ངེས་དོན་འཆད་པའི་བབས་ལུགས་ལ།
མཁྱེན་གྱི་བར་གྱི་ཆོས་མཐའ་དག །ཀུན་བཏགས་པ་དང་། རྣམ་པར་བརྟགས་པ་དང་། ཆོས་
ཉིད་ཀྱི་གཟུགས་དང་སྒྲ་ཞེས་བྱ་བ་ལ་སོགས་པ་གསུམ་གསུམ་དུ་ཕྱེ་ནས་རྒྱས་པར་གསུངས་པ་
དེའི་དབང་དུ་བྱས་པ་ཡིན་ཏེ། དེ་ཉིད་སྤྱིར་བླ་མེད་ཀྱི་ཐེག་པ་དང་། ཁྱད་པར་ཀྱཻའི་རྡོ་རྗེའི་
5

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼འ༽
སྐབས་སུ་མེད་མི་རུང་གི་ཡན་ལག་ཏུ་ཤེས་དགོས་པའི་ཕྱིར། དེའི་ཤེས་བྱེད་ཀྱང་། ཇི་སྐད་དུ།
རྣལ་འབྱོར་ཆེན་པོའི་རྒྱུད་ལས་ནི། །དག་པ་གསུམ་གྱི་རང་བཞིན་བཤད། །ཅེས་གསུངས་པ་
དེའི་གོ་བ་ཡང་། ལྷག་པའི་ལྷ་དོན་དམ་པར་ཆོས་དབྱིངས་སུ་རོ་གཅིག་པ་ལ་འཆད་དགོས་པ་དང༌།
ཀྱེེ་རྡོ་རྗེ་ཡང་། ངོ་བོས་གཟུགས་མེད་མཐོང་བ་པོ། །ཞེས་སོགས་སུ། གཟུང་འཛིན་གཉིས་
ལུགས་དེའི་ཐ་སྙད་དུ་ཡང་མེད་པ་དང༌། གཉིས་ཀྱིས་སྟོང་པའི་ཡེ་ཤེས་ཡོད་པར་ཞལ་གྱིས་
བཞེས་ནས་རིམ་པ་གཉིས་ཀྱི་རྣམ་པར་གཞག་པ་མཐའ་དག་མཛད་པ་ཡིན་ཏེ། ཇི་སྐད་དུ། ང་
ཡིས་འདི་ཀུན་ཁྱབ་པ་སྟེ། །འགྲོ་བའི་རང་བཞིན་གཞན་མ་མཐོང་། །ཞེས་རང་བཞིན་ཆོས་ཀྱི་སྐུ་
དང་གཟུང་འཛིན་གྱི་ཆོས་ལ་ཐ་སྙད་དུ་ཡང་ཡོད་མེད་ཀྱི་རྣམ་གཞག་མཛད་པའི་ཕྱིར་དང་།
སྐད་དུ། སེམས་དང་སེམས་ལས་བྱུང་བ་མེད། །ཅེས་གཉིས་པོ་དེ་མེད་པ་དང་། ཇི་སྐད་དུ།
རྫོགས་པ་ཆོས་དབྱིངས་དག་པ་སྟེ། །མཁས་པས་ཆོ་ག་བཞིན་གསུངས་པའི། །རྣམ་པ་ལྔ་པོ་སྒོམ་
པ་ཉིད། །ཅེས་དང༌། དེ་ཉིད་སྲོག་ཆགས་རྣམས་ཀྱི་སྲོག །དེ་ཉིད་ཡི་གེ་དམ་པ་ཡིན། །དེ་ཉིད་
འགྲོ་བའི་བདག་ཉིད་དེ། །དེ་ཉིད་